**Faddertur fra 18 november til 2. desember november 2022**

**Avgang fra Oslo Gardermoen med SN- Brussel kl. 06.30 møt opp kl. 05.00.**

**Lander i Gambia kl. 18.00. Flybytte i Brussel.**

**Fly T/R inkl. 10 kg håndbagasje og en koffert på 23 kg.**

**En ekstra koffert 600.- en vei.**

 **Fly/Hotell i 14 dager ca. 15.000 kroner.**

**Vi inviterer til organisert jubileumstur til Gambia.**

**Nå er det 20 år siden den første skolen til Butterfly Friends startet.**

**Denne gangen blir det ekstra mange opplevelser med alle elever og ansatte. Besøke alle Butterfly Friends skoler.**

**Besøke helsesenteret.**

**Bli med på båttur i mangrovene, kanskje ser vi krokodiller.**

**Turen til Kunta Kinte slave øyen bør alle få med seg.**

**Du vil få en minnerik og opplevelsesrik tur som vi tror du vil huske for livet.**

**Gambia er Smilets land hvor dans, trommer, smil og glede går hånd i hånd med fattigdom og sult.**

**Program dag for dag.**

**Dag 1. Fredag 18. november.**

Ankomst Gambia ca. 18.00 Gambisk tid, (kun en time tidsforskjell)

Dere hentes med buss, kaldt drikke og glade mennesker. Kjøreturen til hotellet tar ca. 40 minutter og middag venter.

**Dag 2.Lørdag 19. november.**

 Bli kjent med omgivelsene. Innta en god frokost, bli kjent på hotellet bassenget og stranda. Atlanterhavet ligger der med deilig badevann. Nyt dagen! Vi samles til middag kl. 18.00.

**Dag 3. søndag 20. november.**

Dagen i dag sammen med fadderbarna og de barna dere vil ha med ekstra. (venners fadderbarn) Send alle nummer og navn på de barna dere vil møte denne søndagen. Til sponsor@butterflyfriends.no

Husk og ta med noen ekstra frottehåndklær og har du noe badetøy til fadderbarnet, veldig bra. Koser oss hele dagen med god mat, brus, kjeks, trommer, dans og bading. En herlig og minnerik dag. Lærerne vil helst ikke at vi tar ut eleven i skoletiden. Det er derfor greit å være sammen med fadderbarnet på lørdag/ søndag.

**Dag 4. Mandag 21. november.**

Vi reiser og besøker Butterfly Friends første skole ca. 30 minutters kjøring. Skolen ligger i landsbyen Ebo Town og åpnet 15. november i 2003. (Anbjørg og Eivind starte egentlig en liten skole februar 2002 med 50 barn, det er de barna som begynte på Ebo Town 15 november 2003) i dag har skolen har 300 elever i alderen 4 til 7 år og her møter vi herlig elever med sang og glede og lærerne tar gjerne en prat. Vi kjører videre til Butterfly Friends barn - ungdom og videregående skole i New Jeshwang, kun 10 minutters kjøring.

Her møter dere elever, lærere og høre hvordan Butterfly driftes i Gambia. For de som ønsker å besøke klasserom og være med på undervisningen helt greit. Vi tar oss god tid og dere som ønsker å smake på skolemat, serveres Benechin og den maker deilig😊 Derfra går turen til hotellet – slapper av og vi møtes til middag kl. 18.00.

**Dag 5. Tirsdag 22. november.**

Starter dagen med en god frokost og avreise kl. 10. I dag besøker vi Butterfly Friends skole i Brikama ca. 40 minutters kjøring. Førskolen åpnet i 2009 og barn/ungdomsskolen åpnet i 2014 og skolen har til sammen 390 elever. Her kan du også ta del i klasserommene og være med på undervisningen, snakke med elever og lærere. Vi får servert god mat og det blir dans og glede. På hjemveien tar vi turen om dere ønsker tar vi turen innom Brikama kraftmarked hvor du kan få kjøpt alle mulige figurer/fat/trommer m.m. utskåret i tre. Tilbake på hotellet slapp av eller ta en dukkert i bassenget og vi møtes til middag kl. 18.00.

**Dag 6. Onsdag 23. november.**

Tidlig frokost og vi starter kl. 09.00 på turen til helsesentret, ca. 15 minutters kjøring. Her møter vi mange mødre med sine babyer som kommer for å få vaksine, vitaminer og babykontroll. Har du noe babytøy og opptil tre års størrelse ta det gjerne med så kan du dele ut på senteret. Hjemme igjen i 13.00 tiden, kos dere og vi møtes til en god middag kl. 18.00.

**Dag 7. Torsdag 24. november.**

Slapp av og kos dere.

Middag kl. 18.00.

**Dag 8. Fredag 25. november.**

Avreise kl. 10.00. For dere som ønsker. Tur til hovedstaden Banjul og Gambias National Museum. Derfra til Albert marked inne i selve byen. Albert marked er en lang gate med boder på hver side hvor det meste kan kjøpes! Hjemme igjen tar bare noe enkelt å spise og møtes til en god middag kl. 18.00.

**Dag 9. Lørdag 26. november.**

**Denne dagen/ kvelden blir en eneste stor jubileumsdag, med elever og ansatte på skolen i New Jeshwang. Program for dagen får dere i Gambia.**

**Dag 10. Søndag 27. november.**

Slapper av eller for dere som ønsker – møte fadderbarnet.

**Dag 11. Mandag 28. november.**

Dagstur 3000 dalasi ca. 600.- kr. med transport, mat og drikke for hele dagen.

Møtes kl. 07.00 og turen går med ferje fra Banjul til Barra, ca. 45 minutter. Først stopp Butterfly sin Førskole i Bakalar med 112 elever i alderen 4 til 7 år. Derfra videre til Kunta Kinteh slave øyen og muset i Albreda. <https://en.wikipedia.org/wiki/Kunta_Kinteh_Island>

En opplevelsesrik heldagstur og hjemme ved hotellet ca. kl. 18.00. Middag venter.

**Dag 12. Tirsdag 29. november**.

Slapp av og kos dere.

**Dag 13. Onsdag 30. november.**

For dere som ønsker. Dagstur 3000.- Dalasi ca. 600 kroner pr. person med mat, drikke og transport for hele dagen. Avreise fra hotellet kl. 07.00. vi tar en dagstur i Gambia. Kjører over den nye broen. Derfra kjører vi til de Senegambiske steinsirkler som er en samling prehistoriske gravfelter etablert mellom år 300 f.Kr. og 1500-tallet. De er på Unescos verdensarvliste. Wassu Stone Circles, Gambia

Ferden går videre til en lunsj som venter på Tendaba Lodge. http://www. TENDABA CAMP (Kwinella, Gambia) Rett hjem og vi er på hotellet i 18.00-tida. Middag på hotellet

**Dag 14. Torsdag 1. desember.**

Hviledag. Vi kan også møte fadderbarnet om ønskelig på ettermiddagen. Enten i hjemmet eller de kommer på hotellet. Middag kl. 18.00

**Dag 15. Fredag 2. desember.**

Ferdigpakket kl. 15.00 og vi inntar en god lunsj før avreise fra hotellet til flyplassen kl. 16.00.

Lander i Norge kl. 12.30 den 3. desember.

**Husk alltid å ha med vannflaske på alle våre utflukter. Alle utflukter er helt frivillig, DERE bestemmer selv hva dere vil være med på. Vi kjører en liten buss med god sjåfør.**

**Valuta og priser vil bli oppdatert.**

Ta med norske kroner (1000 lapper ikke noe problem).

Det er også minibanker som tar de fleste korttyper. Maks uttak 8000 dalasi = ca. 1450 nkr. + 50.-nkr. gebyr

Med forbehold om kursendring: I dag er 100 norske kroner = 530 Dalasi. Priseksempler: pakning med 9 liter vann: 220 Dalasi, middag pr. person: ca. 250/350/450 Dalasi, mineralvann, øl: 60 Dalasi. Transport til de forskjellige utflukter - litt avhengig av avstand ca. 150 til 300 Dalasi pr. person.

**Vaksine med mer.**

* Ta kontakt med kommunelegen.
* Gulfeber, varer livet ut.
* Hepatitt A to vaksiner med 6 måneders mellomrom.
* Hepatitt vaksine varer i 20 år. Du kan reise med kun en vaksine.
* Det er ikke kolera i Gambia, denne drikkevaksine er helt unødvendig og

 beskytter egentlig bare 40 %.

* Malariatabletter er spesielt viktig. Husk da å få Malarone som ikke gir bivirkninger. Malarone grønn pakning, tas en tablett hver morgen eller kveld, 2 dager før avreise under hele turen og en uke etter hjemkomst.
* Ta med myggmiddel fra Norge.
* Det er aircondition på rommet og derfor ikke myggnett. Noe som er greit å ha med er et mygglaken kjøpes hos Nomaden.
* Ellers er et lite reiseapotek viktig å ha med i sekken hver dag. Et lite sår eller rift, få det renset og et plaster på med en gang.
* Imodium for maven greit å bruke.
* Det er et Engelsk sykehus i Gambia + et Gambisk som er meget oppegående m/både hvite og fargede leger.
* Mange tar med noe enkel mat som knekkebrød – kaviar – brunost og “rett i koppen”. Det er ingen måltider inkludert i hotellprisen.
* Adapter greit og ha med - kan kjøpes på Gardermoen. (engelsk system)
* Internett på hotellet.
* Mobil kan brukes. Retningsnummer for de som vil ringe fra Norge 00 220 + nummer. Dersom du har en ekstra mobil ta den med - lokalt SIM-kort kjøpes for en billig penge.
* Maten er fersk, nylaget og velsmakende. For dere som liker fisk og skaldyr er dette landet et eldorado. Til sammen er det bestilt mer 750 billetter til faddere i løpet av de siste 20 år.
* I løpet av disse dagene kan det arrangeres et lite Afrikansk dansekurs – trommekurs – matkurs. Er det noen som vil på fisketur, spille golf eller ….Gambia er et eldorado for fugleelskere. Alt dette kan vi ordne.
* **Velkommen til en minnerik og annerledes ferie☺**
* **Bli med og send din påmelding til** **sponsor@butterflyfriends.no**